Мардикер

Мардикер [фарсы тилинде мард – киши, кёр (гёр) – жумуш] – соңку о. кылымда ири жер ээлерине жалданып иштеген же мамлекет тарабынан атайын жумушка чегерилген кишилер (жумушчу). Мындай түшүнүк көбүнчө Түштүк Кыргызстанда сакталган. Биринчи дүйнөлүк согуш учурунда Николай IIнин буйругу (1916, 25-июнь) боюнча зордук жолу менен Россиянын чет жакаларынан (Сибирь, Орто Азия, Кавказ) чакырылып, кара жумушка чегерилген адамдар да мардикер деп аталышкан. Негизинен убактылуу жалданма жумуштарды аткарган адамдарды түшүндүрөт. 
Категория:Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7